Ali al-Arjiyshiy. Ali ibn Muhammad ibn Mansur ibn Dovud al-Arjiyshiy (Abul Hasan) – solih faqih bo‘lgan. Ali al-Arjiyshiy Arjiyshdagi viloyatlardan biri – Abu Isʼhoq xonaqohida tug‘ilgan. Shofiʼiy faqih bo‘lib yetishgan. Halabdagi „az-Zujojin“ madrasasida xudojo‘ylikda, kelgan rizqu nasibasiga qanoat qilib kun kechirgan, meʼyoridan ortiqchasini mutlaqo qabul qilmagan, «bas, menga shu yetib ortadi», degan. O‘ta taqvodor va sokinlikni xush ko‘radiganlardan bo‘lgan.